Source: http://totalbaschet.ro/articol/Liga-1-feminin-Turneul-de-promovare-%C3%AEncepe-vineri-la-T%C3%A2rgovi%C8%99te~62158
Timestamp: 2018-07-20 14:30:54+00:00

Document:
Turneul de promovare al Ligii 1 de baschet feminin se dispută la Târgoviște de vineri până duminică. Meciul dintre Phoenix Constanța și Universitatea CSM Oradea deschide turneul, iar cel dintre CSM Târgoviște și Phoenix Constanța îl va încheia.
Cele patru echipe s-au întâlnit deja de câte două ori în acest sezon. CSM Târgoviște, CS Phoenix Constanța și CS Rapid București au fost în aceeași grupă în faza de calificare și s-au întâlnit până în luna decembrie. Rezultatele s-au luat mai departe. În faza semifinală, toate cele trei echipe au avut de jucat cu Universitatea CSM Oradea care a fost în altă grupă.
CSM Târgoviște a câștigat 5 din cele 6 partide cu adversarele de la turneul de calificare: două victorii cu Rapid (78-70, d 76-66) și cu Oradea (64-55, d 61-45), respetiv 1-1 cu Phoenix Constanța (68-62, d 56-62).
Phoenix Constanța are al doilea bilanț, cu 4 victorii și 2 înfrângeri. Debutanta în Liga 1 a obținut 2 succese cu Rapidul (95-56, d 71-66). Are o victorie și o înfrângere cu CSM Târgoviște (d 62-68, 62-56) și Universitatea CSM Oradea (59-61, d 77-49).
Universitatea CSM Oradea a câștigat 2 partide și a pierdut 4 în fața celor trei adversare. Orădencele au un succes și un eșec cu Rapid (d 58-72, 77-67) și Phoenix Constanța (d 61-59, 77-49), dar au pierdut ambele meciuri cu CSM Târgoviște (d 55-64, 45-61).
CS Rapid București are 1-5 în meciurile directe. Bucureștencele au o victorie și o înfrângere cu Universitatea CSM Oradea (72-58, d 67-77). Au fost 2 eșecuri cu CSM Târgoviște (d 70-78, 66-76) și Phoenix Constanța (d 56-95, 66-71).
Echipele trebuie să aibă cel puțin 5 jucătoare sub 21 de ani pe foaia de joc în această ediție a Ligii 1. Este obligatorie prezența unei românce sub 21 de ani în teren pe toată durata partidei.
CSM Târgoviște a câștigat titlul la categoria U20 în acest sezon, cu multe dintre componentele echipei de Liga 1. Printre cele patru participante au fost și Rapid București și CN Mihai Eminescu Oradea. De asemenea, dâmbovițencele s-au impus în CN U18, fiind gazdele turneului final.
Programul turneului de promovare:
Etapa 1, vineri 25 mai
Ora 17:00 CS Phoenix Constanța – Universitatea CSM Oradea
19:00 CS Municipal Târgoviște – CS Rapid București
Etapa 2, sâmbătă 26 mai
17:00 CS Rapid București – CS Phoenix Constanța
19:00 Universitatea CSM Oradea – CS Municipal Târgoviște
Etapa 3, duminică 27 mai
11:00 CS Rapid București – Universitatea CSM Oradea
13:00 CS Municipal Târgoviște – CS Phoenix Constanța
Conform regulamentului, primele două obțin dreptul de a participa în Liga Națională în sezonul următor. Rămâne de văzut care va fi formatul adoptat pentru ediția următoare, dacă se va apela la acele grupe valorice în prima fază și cât va conta clasamentul acestui turneu de promovare.
*foto: Alex Toma Photography
Andreea Vlase / 24 May 2018 / 17:23

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM